Ratels kraai koning | Steelburger / Lydenburg News
Ratels kraai koning
Dit was ‘n tawwe stryd wat ondersteuners en spanbesture op die punte van hul stoele gehad het toe die Ratels van Ohrigstad en die Rooikatte se eerste span mekaar verlede Saterdag op Laerskool Ohrigstad se veld getakel het. Die Rooikatte het alles in die stryd gewerp om die wedstryd in hul guns te beklink, maar…
Zoa Qebengana ploeg voort met die bal. Sy medespanlede Henry Venter, Marco Marais en Panda Richards is kort op sy hakke om hom te ondersteun.
Dit was ‘n tawwe stryd wat ondersteuners en spanbesture op die punte van hul stoele gehad het toe die Ratels van Ohrigstad en die Rooikatte se eerste span mekaar verlede Saterdag op Laerskool Ohrigstad se veld getakel het.
Die Rooikatte het alles in die stryd gewerp om die wedstryd in hul guns te beklink, maar moes stert tussen die bene terugkeer huis toe met die Ratels wat met die wen weggestap het.
Die Rooikatte het eerste punte aangeteken en die druk was op die Ratels om ook op die telbord te kom. Beide spanne het alles uitgehaal en gewys, maar die Ratels was net een te veel vir die Rooikatte. Die eindtelling was 27-13 in die guns van die Ratels. Die spanne spook sake in die Laeveldse Burgemeestersliga uit. Die voorspeler van die wedstryd was Marco Marais en die agterspeler van die wedstryd, Liaan Prinsloo.
Collen Kotze loop hom teen twee opponente vas.
Collen Kotze help om die Rooikat speler grond toe te vat.
Ulrich Deetlefs laat nie 'n kans verby gaan om die bal in die hande te kry nie.
Marco Marais van die Ratels trek Rooikat, Duan Rossouw grond toe. Waht about this one for back page - big photo with article on photo?
Panda Richards en Zoa Qebengana neem die man met mag en krag grond toe.
Marco Marais stoot sy opponent weg om by die doellyn te kom.
Collen Kotze neem die ball in die lynstaan af.
Collen Kotze stoei vir die bal met Panda Richards reg om by te staan.
Jaun van Zyl laat nie sommer sy greep op Francoise Faulds los nie. Use this photo as one big pack page photo with story on dead space. Crop guy left out to put story.